ЈАВНО ПРЕДУЗЕЋЕ ЗА ИЗГРАДЊУЛАЗАРЕВЦА

11550 Лазаревац, Дула Караклајића бр. 44

Тел/факс: 011/8120-449 • е-mail: office@jpzilazarevac.com

ПИБ: 101131425 • МБ: 07095210• Текући рачун: Banca Intesa 160-462235-83

На основу члана 33. Закона о јавној својини ("Сл.гласник РС", бр. 72/2011, 88/2013, 105/2014, 104/2016 108/2016, 113/2017 и 95/2018) и Одлуке Надзорног одбора ЈП за изградњу Лазаревца бр. 1324 од 23.04.2019.године , ЈП за изградњу Лазаревца расписује

**ЈАВНИ ОГЛАС**

**ЗА ПРОДАЈУ СЛУЖБЕНИХ ПУТНИЧКИХ ВОЗИЛА ПУТЕМ ПРИКУПЉАЊА ЗАТВОРЕНИХ ПИСМЕНИХ ПОНУДА**

I ПРЕДМЕТ  ПРОДАЈЕ
Предмет продаје су следећа службена путничка возила Јавног предузећа за изградњу Лазаревца:

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред.****број** | **Произвођач** | **Модел** | **Год.****производње** | **Рег.****таблице** | **Пређена****километража** | **Почетна цена возила у РСД са ПДВ-ом** | **Врста горива** |
| **1.** | **Застава** | **101** | **2008** | **BG122JN** | **180.000 км** | **20.000,00** | **бензин 98** |
| **2.** | **Застава** | **101** | **2008** | **BG1354LR** | **187.000 км** | **14.400,00** | **бензин 98** |
| **3.** | **Застава** | **101** | **2004** | **BG718OT** | **120.570 км** | **16.000,00** | **бензин** |

Продаја ће се обављати по начелу „ВИЂЕНО-КУПЉЕНО“, што искључује све накнадне рекламације и приговоре купца упућене продавцу по питању квалитета и евентуалних недостатака односно исправности, комплетности и техничких карактеристика возила.

II ПРЕГЛЕД  ВОЗИЛА
Заинтересовани понуђачи могу разгледати возила наредног дана од дана објаве огласа на адреси ЈП за изградњу Лазаревца, ул.Дула Караклајића бр.44 у Лазаревцу, сваког радног дана од 10:00 до 14:00 часова.

III КРИТЕРИЈУМ  ЗА ИЗБОР НАЈПОВОЉНИЈЕГ ПОНУЂАЧА
Најповољнијом понудом сматраће се понуда са највишим понуђеним износом за свако појединачно возило.
Уколико два понуђача понуде исту цену, поступак ће се наставити путем јавне лицитације.
О избору најповољније понуде понуђачи ће бити писмено обавештени а са најповољнијим понуђачем закључиће се Уговор.
У случају да изабрани понуђач одустане од понуде, не закључи Уговор о купопродаји возила или не уплати утврђени износ у остављеном року,  депозит се задржава и сматраће се да је одустао од куповине, а Уговор о купопродаји возила ће се закључити са понуђачем који је доставио следећу најповољнију понуду.

IV ПРАВО  УЧЕШЋА
Право учешћа имају правна и физичка лица и предузетници која уплате депозит у висини 10%  од утврђене почетне цене вредности сваког појединачног возила.  Уплату извршити на благајни ЈП за изградњу Лазаревца. Уколико понуђач доставља понуду за више возила, дужан је да депозит уплати за свако возило посебно.

Депозит се уплаћује на дан отварања понуда и урачунава се у купопродајну цену изабраног понуђача а остали део плаћа у року од 3 дана од дана закључења уговора.
Учесницима у поступку који нису проглашени за најповољнијег понуђача уплаћени депозит се враћа истог дана, на начин како су и уплатили, након окончања поступка избора најповољнијег понуђача.
Изабраном понуђачу уплаћени депозит биће урачунат  у цену купопродајног уговора.

Порези,такса за оверу уговора за пренос власништва као и остали трошкови купопродаје падају на терет купца.

Нема право на повраћај депозита учесник на надметању:
-    ако као проглашени купац не потпише купопродајни уговор у предвиђеном року или не уплати купопродајну цену у прописном року и по прописаној процедури;
-    ако као други најбољи понуђач на одржаном јавном надметању, након одустанка проглашеног купца,  не потпише купопродајни уговор у року од 3 дана од дана када је позван да приступи потписивању уговора или не уплати купопродајну цену;

V САДРЖАЈ  ПОНУДЕ
Образац понуде за јавну продају службених путничких возила ЈП за изградњу Лазаревца, заинтересовани понуђачи могу преузети на сајту ЈП за изградњу Лазаревца - <https://jpzilazarevac.com> и на сајту ГО Лазаревац [www.lazarevac.rs](http://www.lazarevac.rs). Понуде се поднoсе искључиво на Обрасцу понуде, у затвореној коверти тако да се при њеном отварању може проверити да ли je коверта онаква каква је предата, и не може се накнадно мењати.

За свако возило се подноси посебна понуда, у посебној затвореној коверти .

 Затворена коверта са понудом треба да садржи:
- Образац понуде за учешће на јавном прикупљању понуда потписан лично или од стране овлашћеног лица понуђача. Понуда физичког лица садржи име и презиме, адресу пребивалишта, ЈМБГ, фотокопију личне карте, број телефона. Понуда правних лица садржи назив и седиште, податке о упису у регистар надлежног органа (фотокопија Решења о упису), ПИБ, матични број, потпис овлашћеног лица оверен печатом, телефон, особа за контакт;
- безусловну понуду, уз навођење јасно одређеног износа на који понуда гласи;
У случају да подносиоца понуде заступа пуномоћник, пуномоћје за заступање мора бити оверено од стране јавног бележника.

VI НЕИСПРАВНЕ ПОНУДЕ
Комисија неће узети у разматрање :

-    понуду која је достављена по истеку рока одређеног за подношење (неблаговремена );
односно одбиће као неисправну:
-    понуду уз коју није приложена сва тражена документација (некомплетна );
-    понуду која садржи услов;
-    понуду са износом мањим од утврђене почетне цене;

VII ДОСТАВЉАЊЕ  ПОНУДА
Понуђач је дужан да понуду достави у затвореној коверти на адресу: Јавно предузеће за изградњу Лазаревца,11550 Лазаревац, улица Дула Караклајића бр.44 или непосредно на писарници ЈП за изградњу Лазаревца , у затвореној коверти са назнаком :„ПОНУДА- за куповину возила са назнаком редног броја из табеле и назива возила које се купује- НЕ ОТВАРАТИ“а на полеђини назив (правног лица) или име и презиме (физичког лица) и седиште/адресу и број телефона понуђача, као и име особе за контакт.

Крајњи рок за подношење понуда је четвртак, 13. јун 2019. године ,укључујући и понуде упућене путем поште, а пристигле до назначеног датума.

Јавно надметање биће пуноважно и у случају да понуду достави само један понуђач.

VIII ДАН И  МЕСТО  ОДРЖАВАЊА  ЈАВНОГ  НАДМЕТАЊА
Јавно отварање понуда, обавиће Комисија, и одржаће се у петак, 14. јуна 2019. године  са почетком у 13:00 часова  у просторијама ЈП за изградњу Лазаревца.

Отварању понуда морају присуствовати понуђачи или њихови опуномоћени представници. Присуство је неопходно из разлога ако два понуђача понуде исту цену, како би се поступак наставио путем јавне лицитације.

IX ОБАВЕЗА КУПЦА
Депозит се уплаћује на дан отварања понуда на благајни ЈП за изградњу Лазаревца.
Учеснику који је понудио највећу цену, уплаћени депозит се урачунава у купопродајну цену, док је разлику између депонованог износа и купопродајне цене изабарани купац дужан да уплати у року од 3 дана од дана закључења уговора.
Порези,такса за оверу уговора за пренос власништва као и остали трошкови купопродаје падају на терет купца.
По закључењу Уговора о купопродаји, извршеној уплати купопродајне цене и извршеном преносу власништва, Купац може преузети моторно возило, заједно са пратећим документима моторног возила.

X ДОДАТНЕ ИНФОРМАЦИЈЕ
Сви заинтересовани се могу упознати са текстом јавног Огласа, на сајту ЈП за изградњу Лазаревца https://jpzilazarevac.com , на сајту ГО Лазаревац [www.lazarevac.rs](http://www.lazarevac.rs), огласној табли ЈП за изградњу Лазаревца, огласној табли ГО Лазаревац и у дневном листу „ Данас“ .

Детаљна обавештења могу се добити на телефон 011/8120-449, локал 128 или 069/8364-630, контакт особа је Иван Живковић,д ипл.инж.саобр., сваког радног дана од 08,00 до 14,30 часова или у згради ЈП за изградњу Лазаревца, ул.Дула Караклајића број 44, Лазаревац.

**Напомена:**

**Оглас је објављен у дневном листу „ДАНАС“ , дана 05.06.2019.год.**

**Комисијa за прикупљање понуда**